ลือกันให้แซด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

.....นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 11 มี.ค. 2553
qq...ตลาดหุ้นไทยเกิดอาการซึม ดัชนีประคองตัวปิด 720.84 จุด เพิ่มขึ้น 2.07 จุด มูลค่าการซื้อขาย 12,834 ล้านบาท ต่างชาติซื้อ 1,993 ล้านบาท 
qq...กีฬาเสื้อแดง ออกประจำจุดต่างๆ ตั้งแต่วันที่ 12 มี.ค.นี้ บั่นทอนการลงทุนในตลาดหุ้น แต่ไม่ต้องกลัวตลาดหลักทรัพย์ตั้งทีมงานรับมือดูแลระบบซื้อขายอย่างดี แต่ของดจัดกิจกรรมบริษัทจดทะเบียนพบนักลงทุนในวันศุกร์ และงานสัมมนาวันเสาร์นี้
qq...หุ้นแอดวานซ์ อินโฟร์ฯ (ADVANC) ผงกหัวบวกได้ 50 สตางค์ หลังผู้บริหารออกโรงย้ำบริษัทไม่เคยทำผิดกฎหมาย เตือนนักวิเคราะห์ นักลงทุน ไม่ควรตื่นตระหนกเกินเหตุจนขายหมูยกเล้า
qq...MILL (มิลล์คอนฯ) ขายหุ้นบุริมสิทธิ หมวด กข รอบนี้ฟันเงินเข้าบริษัทร่วม 2,000 ล้านบาท แถมขายได้ราคา 4.20 บาท สูงกว่ากระดานเกือบเท่าตัว เพราะเป็นราคาที่มีปันผลการันตี 5 ปี ส่วนคนที่ซื้อมีทั้งกองทุนนอก พรรคพวกที่มีสตางค์ 
qq...ปิคนิค คอร์ปอเรชั่น (PICNI) ซุ่มตั้ง “พล.ต.อ.สมบัติอมรวิวัฒน์” อดีตอธิบดีกรมสอบสวนคดีพิเศษ (DSI) เป็นที่ปรึกษาทีมบริหารชุดใหม่ ...ลงทุนขนาดนี้แล้วไม่รู้ว่าจะล้างภาพปิคนิคจาก “สุริยา ลาภวิสุทธิสิน” ให้ขาวเกลี้ยงได้แค่ไหน ... แม้ว่าเสี่ยแก๊สระเบิดจะหนีหัวซุกหัวซุนไปแล้ว แต่ลิ่วล้อยังเป็นหูเป็นตาในหลายกิจการให้อยู่